**Ученицима и родитељима**

Домаћи задатак од прве недеље за који је рок био 25.03.2020. ( укључујући и тај дан) ми је послала само половина ученика петих разреда. Од тога је само половина урадила све задатке који су задати, а остали су урадили делимично, или су радили погрешне задатке или су сликали странице из свеске са задацима који су рађени у школи.

Нажалост, ситуација је таква да је ово једини начин учења и комуникације и обавезујући је и за наставнике и за ученике. Циљ је да ученици не изгубе радне навике, да одрже континуитет и да, кад се буду вратили у школу, лакше наставе, да кроз понављање разјасне нејасноће, јер је немогуће кренути од почетка. Зато молим све ученике, да прате дата упутства, „корак по корак“, траже помоћ кроз конкретна питања, па тек онда раде домаћи. А родитеље молим само да контролишу редовност рада своје деце. Нема потребе да се домаћи шаље што пре. Дато је довољно времена да се све уради поступно и прецизно. Знам да је у почетку за све било врло хаотично, али се надам да смо се сада већ сви углавном снашли. За све нејасноће, проследите питања преко Вибер групе.

Сваки мејл погледам искључиво дан након задатог рока. Битно ми је да видим колико се ученици сналазе и како даље да планирам активности. Извињавам се свима што не одговарам појединачно на стотине мејлове. Али зато дан после рока шаљем детаљна решења свих задатака., тако да ученици имају повратну информацију. Уз наду да ће се ова ситуација завршити што пре, ученицима желим

да што боље организују свој дан тако да имају времена и за учење, игру, комуникацију са другарима, а родитељима се захваљујем на ангажовању и сарадњи.

Упутства за рад

( 30.03.2020. – 06.04.2020. )

1. Одгледати поново ТВ лекције везане за једначине и неједначине са непознатим сабирком,

 умањеником и умањиоцем и записати задатке.

 Лекције које су емитоване на РТС3, можете поново да гледате, враћате, паузирате, на

 рачунару и на телефону и без пријављивања, на сајту mojaskola.rtsplaneta.rs.

 ( изаберите ЛЕКЦИЈЕ, па 5.РАЗРЕД, па ОШ 5.РЗРЕД-МАТЕМАТИКА и на крају лекцију )

2. Прочитати поново из уџбеника 134. и 135. страну

3. Проанализирати поново решене примере 1,2,3,4 и 5 са 134., 135. и 136. стране из уџбеника,

 као и додатна објашњења везана за те примере и цртање бројевне полуправе која су вам

 прослеђена преко Вибер групе.

4. Тек кад одрадите кораке 1,2,3 урадите домаћи задатак из неједначина:

 Збирка, задаци: 786. а) б), 788. а) б), 789., 791.а) б), 790.б) в), 792.б) в)

 То је домаћи који је већ био задат. Они који га нису урадили, нека га ураде и пошаљу.

 Они који су урадили и послали, нека још једном провере свој поступак и ако имају исправке,

 могу поново да пошаљу.

5. Домаћи задатак из једначина ( нови): Збирка, задаци: 781. а), 782. д), 783. а), 784.

6. Рок за слање новог домаћег ( једначине ) је понедељак 06.04.2020.

 Рок за слање претходног домаћег ( неједначине ) се помера такође за понедељак 06.04.2020.

 Урађене задатке сликати и послати на e-mail: skoladb2020@gmail.com.

7. Решења задатака ће бити прослеђена преко Вибер групе у уторак 07.04.2020.

 Проверите своја решења, исправите грешке ако их имате и урадите задатке које нисте успели

 сами да решите.

 **Сви задати задаци, поступак и проверена решења морају да буду записани у свесци**.